Di tmeti taqbaylit tamensayt deɣlen yemdanen, msakrahen, yal yiwen ijebbed i yimanis, ayagi yegla-d s waḍu n umennuɣ i yesleḥqen ɣer lerwaḥ n terwiḥin uzlen idammen n yemdanen. Imedyazen di lawan-ni arran lwelha-nsen ɣer tlufa-agi id-iḍerrun di temnaḍin-nsen acku tamurt taqbaylit yeẓḍa deg-s uẓeṭṭa n teɛdawit, yuɣ uẓar n ṭṭraḍ deg wakal-is. ṣṣenf-agi n tmedyazt yulsaɣ-d s wudem ubriz lḥif d miḥyaf i ddrent yemdanen di lawan-nni, leqsaḥ n tudert, tessekneɣ-d udem aḥeqqani n tmetti tamensayt yeččuren d iɣeblan d cḥani.